ഉമ്മന്ചാണ്ടിയേയും ചെന്നിത്തലയേയും അനുനയിപ്പിക്കാനൊരുങ്ങി വി.ഡി സതീശന് തിരുവനന്തപുരം: ഡി.സി.സി അധ്യക്ഷ പ്രഖ്യാപനവുമായി ബന്ധപ്പെട്ടുണ്ടായ തര്ക്കങ്ങള് പരിഹരിക്കാന് നേതൃത്വം. ഇതിന്റെ ഭാഗമായി ഉമ്മന് ചാണ്ടിയേയും രമേശ് ചെന്നിത്തലയേയും അനുനയിപ്പിക്കാനാണ് നീക്കം. പ്രതിപക്ഷ നേതാവ് വി.ഡി സതീശന് ഇരുവരേയും ഫോണില് നേരിട്ട് വിളിച്ചു.ആറാം തിയ്യതി ചേരുന്ന യു.ഡി.എഫ് മുന്നണി യോഗത്തില് പങ്കെടുക്കണമെന്ന് ഇരുനേതാക്കളോടും അഭ്യര്ത്ഥിച്ചിട്ടുണ്ട്. ഡിസിസി അധ്യക്ഷന്മാരുടെ പട്ടിക പ്രഖ്യാപനത്തില് രണ്ട് നേതാക്കളും അതൃപ്തി പരസ്യമാക്കി രംഗത്ത് വന്നിരുന്നു. കാര്യങ്ങള് വിശദമായി സംസ്ഥാനത്ത് ചര്ച്ച ചെയ്തില്ലെന്ന ആരോപണമാണ് ചെന്നിത്തലയും ഉമ്മന് ചാണ്ടിയും ഉന്നയിച്ചത്. പ്രതിപക്ഷ നേതാവും കെപിസിസി അധ്യക്ഷനും ഇവരെ തള്ളി രംഗത്ത് വരികയും ചെയ്തിരുന്നു. പുതിയ നേതൃത്വം സ്ഥാനം ഏറ്റെടുത്തതിന് ശേഷമുള്ള യുഡിഎഫിന്റെ ആദ്യ സമ്ബൂര്ണ യോഗമാണ് തിങ്കളാഴ്ച ചേരുക.ഘടകകക്ഷികള് പങ്കെടുക്കുന്ന യോഗം ചേരുന്നതിന് മുന്പ് തന്നെ പാര്ട്ടിക്കുള്ളിലെ പ്രശ്നങ്ങള് പരിഹരിക്കണമെന്ന നിലപാടിലേക്ക് കോണ്ഗ്രസ് നേതൃത്വം എത്തിയതിനെത്തുടര്ന്നാണ് വി.ഡി സതീശന് അനുനയനീക്കം നടത്തുന്നതെന്നാണ് റിപ്പോര്ട്ടുകള്.